title: Id-Deċiżjoni tal-Kummissjoni tat-23 ta' Diċembru 1992 fuq l-istabbiliment ta' Kumitat Konsultattiv għall-kordinazzjoni fil-qasam tas-Suq Intern

text:
Avviż Legali Importanti

|

31993D0072

Official Journal L 026 , 03/02/1993 P. 0018 - 0019 Finnish special edition: Chapter 1 Volume 3 P. 0006  Swedish special edition: Chapter 1 Volume 3 P. 0006

		Id-Deċiżjoni tal-Kummissjonitat-23 ta' Diċembru 1992fuq l-istabbiliment ta' Kumitat Konsultattiv għall-kordinazzjoni fil-qasam tas-Suq Intern(93/72/KEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ekonomika Ewropea,billi l-Artikolu 8a tat-Trattat li jistabilixxi l-Komunità Ekonomika Ewropea jipprovdi li jiġi stabbiliti progressivament fuq perjodu li jagħlaq fil-31 ta' Diċembru 1992 is-suq intern li jikkomprendi żona mingħajr fruntieri interni fejn il-moviment liberu tal-merkanzija, tal-persuni, tas-servizzi u tal-kapital ikun żgurat;billi l-Kunsill diġa adotta xi miżuri, sabiex ikun jista' jittratta problemi prattiċi li jistgħu jinqalgħu wara l-abolizzjoni ta' dawn il-kontrolli fuq il-fruntieri;billi l-Istati Membri nfushom ukoll ħadu xi miżuri;billi l-kisba tas-Suq Intern bħala żona mingħajr fruntieri interni teħtieġ koperazzjoni mill-viċin u effiċjenti bejn l-Istati Membri u l-Kummissjoni;billi r-Riżoluzzjoni tal-Kunsill tas-7 ta' Diċembru 1992 dwar kif is-Suq Ewlieni jkun jista' jaħdem tistieden lill-Istati Membri u l-Kummissjoni sabiex jikkunsidraw il-bżonn ta' koperazzjoni iżjed b'saħħitha sabiex isolvu l-problemi prattiċi li jistgħu jinqalgħu;billi l-miżuri eżistenti tal-Komunità f'ċertu setturi diġa jipprovdu arranġamenti għall-Kummissjoni u/jew skambju ta' informazzjoni bejn l-Istati Membri u l-Kummissjoni;billi dawn l-obbligi għan-notifika u dawn is-sistemi ta' skambju ta' informazzjoni ma jkoprux is-setturi kollha fejn il-koperazzjoni mill-viċin u effiċjenti bejn l-Istati Membri u l-Kummissjoni hija meħtieġa hekk kif jitlesta s-Suq Intern sabiex jinstabu s-soluzzjonijiet għall-problemi prattiċi li jistgħu jinqalgħu speċjalment fl-istadji bikrin:billi, għalhekk huwa mixtieq li l-Kummissjoni tingħata pariri minn kumitat ta' rappreżentanti mill-Istati Membri fuq materji li jeħtieġu koperazzjoni mill-viċin u effiċjenti sabiex tittratta problemi prattiċi li jeħtieġu attenzjoni urġenti,IDDEĊIDIET KIF ĠEJ:Artikolu 11. Għandu jkun anness mal-Kummissjoni, Kumitat konsultattiv għall-kordinazzjoni fil-qasam tas-Suq Intern, hawnhekk iżjed 'l quddiem imsejjaħ "il-Kumitat".2. Il-Kumitat għandu jkun magħmul minn żewġ rappreżentanti ta' kull Stat Membru u jkun ippresedut minn rappreżentant tal-Kummissjoni.Artikolu 21. Il-Kumitat jista' jkun konsultat mill-Kummissjoni fuq kull problema prattika li tista' tinqala' wara l-1 ta' Jannar 1993 fuq il-funzjonament tas-Suq Intern barra minn dawk li jkunu koperti minn azzjoni meħuda skond l-arranġamenti magħmula sabiex jinnotifikaw il-Kummissjoni u/jew l-iskambju ta' informazzjoni bejn l-Istati Membri u l-Kummissjoni, stabbiliti f'kull miżura oħra tal-Komunità applikabbli jew li hi stabbilita f'qafas eżistenti għal-koperazzjoni prattika bejn l-Istati Membri u l-Kummissjoni.2. Membru mill-Kummissjoni jista' jitlob 'il Kummissjoni sabiex din tikkonsulta mal-Kumitat fuq kull qasam li jaqa taħt il-komptenza tal-Kumitat.Artikolu 3Jistgħu jiġu stabbiliti gruppi ta' ħidma sabiex jgħinu l-Kummissjoni fix-xogħol tagħha.Artikolu 41. Is-Servizzi tal-Kummissjoni għandhom jipprovdu s-segretarjat tal-Kumitat.2. Il-President jista' jistieden kull persuna li għandha xi kompetenza partikolari f'xi punt li hemm fl-aġenda sabiex jieħu sehem fid-deliberazzjonijiet bħala espert. L-esperti għandhom jieħdu sehem fid-deliberazzjonijiet biss fil-punti fejn huma ġew mistiedna sabiex jieħdu sehem.3. Rappreżentanti tas-servizzi tal-Kummmissjoni relevanti għandhom jieħdu sehem fil-laqgħat tal-Kumitat u l-gruppi ta' ħidma.4. Il-Kumitat għandu jissejjaħ mill-Kummissjoni u għandu jiltaqa' fil-kwartieri tal-Kummissjoni.Artikolu 51. Il-Kumitat għandu jiddiskuti l-punti li fuqhom il-Kummissjoni tkun talbet opinjoni. M'għandu jittieħed l-ebda vot.2. Il-Kummissjoni tista', meta titlob għall-opinjoni tal-Kumitat, tistabbilixxi żmien li fih għandha tingħata din l-opinjoni.3. L-ideat espressi mir-rappreżentanti ta' l-Istati Membri għandhom jkunu inklużi fil-minuti.Artikolu 6Mingħajr preġudizzju għad-dispożizzjonijiet ta' l-Artikolu 214 tat-Trattat, fejn il-Kummissjoni tinforma 'l Kumitat li l-opinjoni mitluba jew il-kwistjoni mqajma hi ta' natura kunfidenzali, membri tal-Kumitat, u fejn xieraq, l-esperti msemmija fl-Artikolu 4(2), huma taħt l-obbligu li ma jagħtux informazzjoni li tkun ġiet għall-għarfien tagħhom mix-xogħol tal-Kumitat jew tal-gruppi ta' ħidma.Artikolu 7Din id-Deċiżjoni għandha tiġi fis-seħħ nhar l-1 ta' Jannar 1993.Magħmula fi Brussel, fit-23 ta' Diċembru 1992.Għall-KummissjoniMartin BangemannViċi-President--------------------------------------------------


title: Id-Deċiżjoni tal-Kunsill tal-20 ta’ Frar 1995 dwar l-applikazzjoni temporanja ta’ ċerti ftehim bejn il-Komunità Ewropea u ċerti pajjiżi terzi dwar il-kummerċ fi prodotti tessili

text:
Avviż Legali Importanti

|

31995D0131

Official Journal L 094 , 26/04/1995 P. 0001 - 0001

		Id-Deċiżjoni tal-Kunsilltal-20 ta’ Frar 1995dwar l-applikazzjoni temporanja ta’ ċerti ftehim bejn il-Komunità Ewropea u ċerti pajjiżi terzi dwar il-kummerċ fi prodotti tessili(95/131/KE)IL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 113 flimkien ma’ l-Artikolu 228(2), l-ewwel sentenza tiegħu,Wara li kkunsidra l-proposta mill-Kummissjoni,Billi l-Kummissjoni nnegozjat f’isem il-Komunità ftehim bilaterali fil-forma ta’ skambju ta’ ittri biex ikunu emendati l-ftehim bilaterali eżistenti, l-arranġamenti u l-protokolli dwar il-kummerċ fi prodotti tessili ma’ ċerti pajjiżi terzi biex tingħata konsiderazzjoni ta’ l-adeżjoni tar-Repubblika ta’ l-Awstrija, tar-Repubblika tal-Finlandja u tar-Renju ta’ l-Isvezja ma’ l-Unjoni Ewropea, kif jipprovdu l-Artikoli 75, 100 u 127 ta’ l-Att dwar il-kondizzjonijiet ta’ l-adeżjoni u l-aġġustamenti tat-Trattati li hija stabbilita fuqhom l-Unjoni u li jinsabu mehmuża mat-Trattat ta’ l-Adeżjoni ta’ l-1994;Billi dawn il-ftehim bilaterali għandhom ikunu applikati fuq bażi temporanja mill-1 ta’ Jannar 1995, sakemm jintemmu l-proċeduri meħtieġa għall-konklużjoni tagħhom, bla ħsara għall-applikazzjoni temporanja mill-pajjiżi msieħba,IDDEĊIEDA KIF ĠEJ:Artikolu 1Il-ftehim bilaterali fil-forma ta’ skambju ta’ ittri biex ikunu emendati l-ftehim bilaterali eżistenti, l-arranġamenti u l-protokolli dwar il-kummerċ fi prodotti tessili ma’ ċerti pajjiżi terzi biex tingħata konsiderazzjoni ta’ l-adeżjoni tar-Repubblika ta’ l-Awstrija, tar-Repubblika tal-Finlandja u tar-Renju ta’ l-Isvezja ma’ l-Unjoni Ewropea, bejn il-Komunità Ewropea, fuq in-naħa l-waħda, u l-pajjiżi terzi rispettivi fuq in-naħa l-oħra, elenkati fl-Anness ta’ din id-Deċiżjoni, għandhom ikunu applikati fuq bażi temporanja mill-1 ta’ Jannar 1995, sal-konklużjoni formali tagħhom, bla ħsara għall-applikazzjoni reċiproka mill-pajjiżi msieħba.Artikolu 2It-testi tal-ftehim inizjalati huma mehmuża ma’ din id-Deċiżjoni.Magħmula fi Brussell, fl-20 ta’ Frar 1995.Għall-KunsillIl-PresidentE. Alphandéry--------------------------------------------------ANNESSLISTA TA' PAJJIŻIL-ARĠENTINA | L-UNGERIJA | IL-POLONJA |IL-BANGLADEXX | L-INDJA | IR-RUMANIJA |IL-BELARUS | L-INDONEŻJA | SINGAPOR |IL-BRAŻIL | IL-MACAW | IS-SLOVAKJA |IL-BULGARIJA | IL-MALASJA | IL-KOREA T'ISFEL |IĊ-ĊINA | IL-MONGOLJA | SRI LANKA |IR-PEPUBBLIKA ĊEKA | IL-PAKISTAN | L-UKRAINA |L-ESTONJA | IL-PERÙ | L-URUGWAJ |HONG KONG | IL-FILIPPINI | IL-VJETNAM |--------------------------------------------------


title: 2007/651/KE: Deċiżjoni tal-Kunsill ta’ l- 1 ta’ Ottubru 2007 li taħtar membru Ġermaniż u żewġ membri supplenti Ġermaniżi fil-Kumitat tar-Reġjuni

text:
               9.10.2007

               MT

               Il-Ġurnal Uffiċjali ta’ l-Unjoni Ewropea

               L 262/29

         DEĊIŻJONI TAL-KUNSILL
   ta’ l-1 ta’ Ottubru 2007
   li taħtar membru Ġermaniż u żewġ membri supplenti Ġermaniżi fil-Kumitat tar-Reġjuni
   (2007/651/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   Wara li kkunsidra l-proposta mill-Gvern Ġermaniż,
   Billi:

               (1)

               Fl-24 ta’ Jannar 2006 l-Kunsill adotta d-Deċiżjoni 2006/116/KE (1) li taħtar il-membri u l-membri supplenti għall-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010,

               (2)

               Post ta’ membru supplenti fil-Kumitat tar-Reġjuni sar vakanti wara t-tmiem tal-mandat tas-Sinjura SPECKERT. Żewġ postijiet ta’ membri supplenti fil-Kumitat tar-Reġjuni saru vakanti wara t-tmiem tal-mandat tas-Sinjura SPIESS u tas-Sinjura WISCHER,

         IDDEĊIEDA KIF ĠEJ:
   Artikolu 1
   Dawn li ġejjin huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membru:

                           —

                           Is-Sur Reinhard LOSKE, Senator für Umwelt, Bau, Verkehr und Europa der Freien Hansestadt Bremen, li jibdel lis-Sinjura Sandra SPECKERT,

                     u

               (b)

               bħala membri supplenti:

                           —

                           Is-Sur Hermann KUHN, Mitglied der Bremischen Bürgerschaft (Landtag), li jibdel lis-Sinjura Iris SPIESS,

                           —

                           Is-Sinjura Manuela MAHNKE, Mitglied der Bremischen Bürgerschaft (Landtag), li tibdel lis-Sinjura Christine WISCHER.

         Artikolu 2
   Din id-Deċiżjoni għandu jkollha effett mill-jum ta’ l-adozzjoni tagħha.

      Magħmula fi Luxembourg, 1 ta’ Ottubru 2007.

            Għall-Kunsill

            Il-President

         M. LINO

      (1)  ĠU L 56, 25.2.2006, p. 75.


title: 2006/815/KE: Deċiżjoni tal-Parlament Ewropew tas- 27 ta' April 2006 dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2004, Sezzjoni VII – Kumitat għar-Regjuni

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/43

         DEĊIŻJONI TAL-PARLAMENT EWROPEW
   tas-27 ta' April 2006
   dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2004, Sezzjoni VII – Kumitat għar-Regjuni
   (2006/815/KE)
   IL-PARLAMENT EWROPEW,

               —

               wara li kkunsidra l-baġit ġenerali ta' l-Unjoni Ewropea għas-sena finanzjarja 2004 (1),

               —

               wara li kkunsidra l-kontijiet annwali finali tal-Komunitajiet Ewropej għas-sena finanzjarja 2004, Volum III (N6-0027/2005 — C6-0363/2005),

               —

               wara li kkkunsidra r-rapport annwali tal-Qorti ta' l-Awdituri għas-sena finanzjarja 2004, akkumpanjata mir-risposti ta' l-istituzzjonijiet li ġew verifikati (2),

               —

               wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet bażiċi, ipprovduti mill-Qorti ta' l-Awdituri Ewropea skond l-Artikolu 248 tat-Trattat KE (3),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5971/2006 — C6-0092/2006),

               —

               wara li kkunsidra l-Artikoli 272(10), 275 u 276 tat-Trattat KE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b'mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament Finanzjarju tal-21 ta' Diċembru 1977 li huwa applikabbli għall-baġit ġenerali tal-Komunitajiet Ewropej (5),

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0115/2006),

               1.

               Jagħti kwittanza lis-Segretarju Ġenerali tal-Kumitat għar-Reġjuni rigward l-implimentazzjoni tal-baġit għas-sena finanzjarja 2004,

               2.

               Jistipula l-kummenti tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni u r-riżoluzzjoni li tagħmel parti integrali minnha, lill-Kunsill, lill-Kummissjoni, lill-Qorti tal-Ġustizzja, lill-Qorti ta' l-Awdituri, lill-Kumitat Ekonomiku u Soċjali Ewropew, lill-Kumitat għar-Reġjuni, lill-Ombudsman Ewropew u lill-Kontrollur Ewropew għall-Protezzjoni tad-Dejta, u li jippubblikahom fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU L 53, 23.2.2004.

      (2)  ĠU C 301, 30.11.2005, p. 1.

      (3)  ĠU C 301, 30.11.2005, p. 9.

      (4)  ĠU L 248, 16.9.2002, p. 1.

      (5)  ĠU L 356, 31.12.1977 p. 1.
    ---documentbreak---

               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/44

         RIŻOLUZZJONI TAL-PARLAMENT EWROPEW
   b'kummenti li jagħmlu parti integrali mid-deċiżjoni għall-kwittanza ta' l-implimentazzjoni tal-baġit ġenerali ta' l-Unjoni Ewropea għas-sena finanzjarja 2004, Sezzjoni VII — Kumitat għar-Reġjuni
   IL-PARLAMENT EWROPEW,

               —

               wara li kkunsidra l-baġit ġenerali ta' l-Unjoni Ewropea għas-sena finanzjarja 2004 (1),

               —

               wara li kkunsidra l-kontijiet annwali finali tal-Komunitajiet Ewropej għas-sena finanzjarja 2004, — Volum III (N6-0027/2005 — C6-0363/2005),

               —

               wara li kkkunsidra r-rapport annwali tal-Qorti ta' l-Awdituri għas-sena finanzjarja 2004, akkumpanjata mir-risposti ta' l-istituzzjonijiet li ġew verifikati (2),

               —

               wara li kkunsidra d-dikjarazzjoni ta' assigurazzjoni dwar l-affidabbiltà tal-kontijiet u l-legalità u r-regolarità tat-tranżazzjonijiet bażiċi, ipprovduti mill-Qorti ta' l-Awdituri Ewropea skond l-Artikolu 248 tat-Trattat KE (3),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5971/2006 — C6-0092/2006),

               —

               wara li kkunsidra l-Artikoli 272(10), 275 u 276 tat-Trattat KE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (4), u b'mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament Finanzjarju tal-21 ta' Diċembru 1977 li huwa applikabbli għall-baġit ġenerali tal-Komunitajiet Ewropej (5),

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0115/2006),

               1.

               Jinnota li fl-2004 il-Kumitat għar-Reġjuni (CoR) amministra baġit ta' EUR 59 413 031 b'rata ta' utilizzazzjoni ta' 83,57 %;

               2.

               Josserva r-rimarka fil-paragrafu 9.24 tar-Rapport Annwali tal-Qorti ta' l-Awdituri li l-istandards għall-kontroll intern ġew approvati biss f'Novembru 2004; jinnota b'mod partikolari li n-numru ta' kontrolli ex-post u n-numru ta' verifikazzjonijiet li saru fl-2004 ma kinux biżżejjed;

               3.

               Jenfasizza li l-CoR jidher fir-rapport bħala l-istituzzjoni bl-akbar numru ta' kritika mill-istituzzjonijiet l-oħra kollha (paragrafi 9.4, 9.5, 9.6, 9.7, 9.9, 9.11a u b u 9.13 tar-rapport);

               4.

               jikkritika l-fatt li l-verifika interna saret minn membru tal-persunal temporanju, impjegat fuq bazi ta' kuntratti qosra li jiġġeddu; jilqa' s-soluzzjoni li nstabet;

               5.

               Jinnota li skond l-informazzjoni li ingħatat waqt is-smigħ ta' l-istituzzjonijiet l-oħra organizzat mill-Kumitat għall-Kontrol tal-Baġit tal-25 ta' Jannar 2006, ċerti oqsma issa huma suġġetti għal investigazzjoni minn OLAF;

               6.

               Jinnota li t-trejdunjins tal-CoR jikkuntestaw ir-riorganizzazzjoni li saret riċentiment tal-CoR, li seħħet minkejja xi kontroversja kif diġa ssemma f'riżoluzzjonijiet għall-kwittanza preċedenti;

               7.

               B'dispjaċir isib li l-Qorti ta' l-Awdituri ma setgħetx teżamina r-rapport annwali ta' l-attività tal-CoR minħabba li dan kien għadu ma tlestix qabel ma spiċċat il-verifika tal-Qorti;

               8.

               jistenna r-riżultati tal-verifika tal-Qorti ta' l-Awdituri dwar proċeduti ta' l-akkwist u r-rinovazzjoni għall-bini kollu wżat kemm mill-CoR u kemm mill-Kumitat Ekonomiku u Soċjali Ewropew (EESC), inkluż il-bini Belliard I u II; jemmen li għandu jkun hemm verifika wkoll għar-rinovazzjoni tal-bini Montoyer; jinnota li l-Parlament dak iż-żmien kien irrakkomanda ix-xiri tiegħu; jiġbed l-attenzjoni għall-fatt li l-kera ta' postijiet tnaqqas b'mod sinifikanti r-riskji involuti għal istituzzjonijiet żgħar u li din is-soluzzjoni għandha tiġi kkunsidrata bħala alternattiva serja għal proġetti ta' bini fil-futur; japprova l-fatt li bħala riżultat tal-politika dwar funzjonijiet sensittivi, il-kap ta' l-unità ta' l-infrastruttura bidel il-pożizzjoni u li bħalissa qed isir reklutaġġ ġdid għal din il-kariga;

               9.

               Jistieden lill-Qorti ta' l-Awdituri, fid-dawl tal-problemi ta' ġestjoni finanzjarja tal-CoR, sabiex tagħmel analiżi dettaljata ta' l-amministrazzjoni fil-prattika tal-CoR rigward il-kontijiet li qabżu l-baġit meta mqabbla mal-prattika f'istituzzjonijiet oħra;

               10.

               Jinnota li filwaqt li l-uffiċjal delegat ma għamel l-ebda rimarka formali fl-istqarrija ta' l-assigurazzjoni tiegħu, huwa għamel xi rimarki oħra kif ġej:

                           —

                           minħabba d-diffikulta fir-reklutaġġ ta' istaff li għandu t-taħriġ meħtieġ u minħabba li ma seret l-ebda verifika fl-2003, l-uffiċjal delegat (is-Segretarju Ġenerali ġdid tal-CoR) ma rċeviex il-benefiċċju sħiħ ta' l-opinjoni u l-appoġġ mis-servizz tal-verifika interna fl-2004;

                           —

                           il-proċess għall-akkwist ta' bini ġdid għaż-żewġ kumitati (EESC u CoR) kien prattikament tlesta meta s-Segretarju Ġenerali l-ġdid daħal fil-kariga lejn it-tmiem ta' l-2003; tant hu hekk li d-deċiżjonijiet dwar kuntratti u operazzjonijiet ta' tagħmir kienu diġà ttieħdu;

                           —

                           minħabba d-difetti fis-sistema tas-salarji l-ġdida (NAP) mmaniġjata mill-Kummissjoni, l-uffiċjali sub-delegati u l-verifikaturi ex-ante tagħhom ma setgħux jagħtu garanzija li l-kalkoli tas-salarji ta' l-istaff kienu se jkunu preċiżi;

                           —

                           il-verifika estensiva ta' trasferimenti sostanzjali mitluba qabel jidħlu fis-seħħ ir-Regolamenti l-ġodda għall-Istaff;

               11.

               Jirrikonoxxi l-fatt li d-difetti fl-NAP kienu problema għall-istituzzjonijiet kollha u mhux problema speċifika għall-CoR biss; jistenna li wara din is-sena ta' tranżizzjoni wara l-introduzzjoni tas-sistema, l-NAP tibda taħdem mingħajr diffikultajiet;

               12.

               Jikkunsidra li l-CoR, li kien konxju mill-isfidi li t-tkabbir ta' l-Unjoni Ewropea ħoloq, kellu tiffoka fuq l-importanza li jkun stabbilit servizz ta' verifika interna li jaħdem b'mod komplet; iqis dawn li ġejjin bħala sfidi partikolari: żieda sostanzjali fil-baġit ta' l-2004 (sa 50 %), tkabbir fin-numru ta' l-istaff (sa 63 %), id-dħul ta' membri ġodda (sa 43 %), l-impatt finanzjarju u regolatorju tar-Regolamenti l-ġodda tal-persunal u t-tkomplija ta' l-implimentazzjoni tar-Regolament Finanzjarju, flimkien maċ-ċaqliq ta' ħafna mis-servizzi tas-CoR f'bini ġodda (Belliard 99-101 u Belliard 68) li seħħew f'Ġunju 2004;

               13.

               Jinnota li matul l-2004, il-CoR emenda r-regolamenti tiegħu dwar ir-rimborż ta' l-ispejjeż ta' l-ivjaġġar u l-ħlas ta' kumpens għall-Membri tiegħu għall-ivjaġġar u laqgħat; barra minn hekk huwa rriforma l-Kumitat għall-Affarijiet Finanzjarji u Amministrattivi tiegħu, billi naqqas is-sħubija tiegħu bħala korp politiku fi ħdan il-CoR responsabbli għal deċiżjonijiet finanzjarji u amministrattivi sinifikanti bħal baġits, kwittanza u regoli interni minn 15 għal 8;

               14.

               Ifakkar li b'relazzjoni mas-sejbiet ta' l-OLAF, il-Prosekutur Pubbliku fil-Qorti ta' l-Appell fi Brussell, ikkonkluda f'Marzu 2005 li ma kienx hemm biżżejjed evidenza li permezz tagħha tibda prosekuzzjoni u għalhekk kien deċiż li l-każ jingħalaq mingħajr ma tittieħed aktar azzjoni, madanakollu talab, wara n-nuqqas ta' segwitu fl-2004 għar-rapport OLAF dwar il-frodi u l-irregolaritajiet fil-CoR, li l-CoR tneħħi s-sistema tal-kontijiet tagħha għar-rimborż ta' l-ispejjeż tal-Membri tagħha u tadotta l-istess sistema ta' l-EESC;

      (1)  ĠU L 53, 23.2.2004

      (2)  ĠU 301, 30.11.2005. p. 1.

      (3)  ĠU 301, 30.11.2005. p. 9.

      (4)  ĠU L 248, 16.9.2002, p. 1.

      (5)  ĠU L 356, 31.12.1977, p. 1.


title: 2010/330/CFSP: Deċiżjoni tal-Kunsill 2010/330/PESK tal- 14 ta’ Ġunju 2010 dwar il-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX-IRAQ

text:
               15.6.2010

               MT

               Il-Ġurnal Uffiċjali tal-Unjoni Ewropea

               L 149/12

         DEĊIŻJONI TAL-KUNSILL 2010/330/PESK
   tal-14 ta’ Ġunju 2010
   dwar il-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX-IRAQ
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikoli 28 u 43(2) tiegħu,
   Billi:

               (1)

               Fis-7 ta' Marzu 2005, il-Kunsill adotta l-Azzjoni Konġunta 2005/190/PESK dwar il-Missjoni Integrata tal-Unjoni Ewropea tal-Istat tad-Dritt għall-Iraq, EUJUST LEX (1). Dik l-Azzjoni Konġunta, kif sussegwentement emendata u estiża, skadiet fit-30 ta' Ġunju 2009.

               (2)

               Fl-24 ta' Marzu 2009, sar qbil fil-Kumitat Politiku u ta' Sigurtà (KPS) li l-EUJUST LEX għandha tiġi estiża għal 12-il xahar ieħor sat-30 ta' Ġunju 2010. Waqt li tkompli bil-ħidma prinċipali tagħha, matul dan il-perijodu l-EUJUST LEX għandha tmexxi fażi pilota li tinkludi attivitajiet fl-Iraq.

               (3)

               Fil-21 ta' Mejju 2010, il-KPS qabel li l-EUJUST LEX-IRAQ għandha tiġi estiża għal 24 xahar ieħor sat-30 ta' Ġunju 2012. Matul dan il-perijodu l-EUJUST LEX-IRAQ għandha tressaq b'mod progressiv l-attivitajiet u l-istrutturi rilevanti tagħha lejn l-Iraq, b'fokus fuq it-taħriġ speċjalizzat, waqt li żżomm l-attivitajiet barra u lil hinn mill-pajjiż.

               (4)

               Il-mandat tal-Missjoni qiegħed jitwettaq f'kuntest ta' sigurtà li jista' jiddeterjora u jkun ta' ħsara għall-objettivi tal-Politika Estera u ta' Sigurtà Komuni kif stabbiliti fl-Artikolu 21 tat-Trattat dwar l-Unjoni Ewropea.

               (5)

               L-istruttura ta' kmand u kontroll tal-Missjoni għandha tkun mingħajr preġudizzju għar-responsabbiltà kuntrattwali tal-Kap tal-Missjoni lejn il-Kummissjoni għall-implimentazzjoni tal-baġit tal-Missjoni,

         ADOTTA DIN ID-DEĊIŻJONI:
   Artikolu 1
   Missjoni
   1.   Il-Missjoni Integrata tal-Unjoni Ewropea tal-Istat tad-Dritt għall-Iraq stabbilita mill-Azzjoni Konġunta 2005/190/PESK (“EUJUST LEX-IRAQ” jew il-“Missjoni”) għandha titkompla mill-1 ta' Lulju 2010.
   2.   L-EUJUST LEX-IRAQ għandha topera skont l-objettivi u d-disposizzjonijiet l-oħrajn kif jinsabu fil-mandat tal-Missjoni stabbilit fl-Artikolu 2.
   Artikolu 2
   Mandat tal-Missjoni
   1.   L-EUJUST LEX-IRAQ għandha tkompli tindirizza l-ħtiġijiet fis-sistema tal-ġustizzja kriminali Iraqqina billi tipprovdi taħriġ għall-uffiċjali ta' livell għoli u medju fit-tmexxija għolja u fl-investigazzjoni kriminali. Dan it-taħriġ għandu jkollu l-għan li jtejjeb il-kapaċità, il-koordinazzjoni u l-kollaborazzjoni tal-komponenti differenti tas-sistema tal-ġustizzja kriminali Iraqqina.
   2.   L-EUJUST LEX-IRAQ għandha tippromwovi kollaborazzjoni eqreb bejn l-atturi differenti fis-sistema tal-ġustizzja kriminali Iraqqina u ssaħħaħ il-kapaċità ta' tmexxija tal-uffiċjali għoljin u ta' potenzjal għoli primarjament mill-pulizija, mill-ġudikatura u mill-ħabs u ttejjeb il-kapaċità u l-proċeduri fl-investigazzjoni kriminali b'rispett sħiħ għall-istat tad-dritt u d-drittijiet tal-bniedem.
   3.   L-EUJUST LEX-IRAQ għandha, fejn il-kondizzjonijiet tas-sigurtà u r-riżorsi jkunu jippermettu, tkompli tipprovdi attivitajiet strateġiċi ta' gwida u konsulenza abbażi tal-ħtiġijiet Iraqqini vverifikati u b'kont meħud ta' preżenza internazzjonali oħra u l-valur miżjud tal-Unjoni f'dan il-qasam.
   4.   L-attivitajiet ta' taħriġ għandhom isiru fl-Iraq u fir-reġjun kif ukoll fl-Unjoni. L-EUJUST LEX-IRAQ għandha jkollha uffiċċji fi Brussell, f'Bagdad, inkluża antenna f'Basra bi tħejjija għall-ftuħ possibbli ta' uffiċċju suġġett għal deċiżjoni opportuna għal dan l-għan. L-EUJUST LEX-IRAQ għandha jkollha uffiċċju wkoll f'Erbil (Reġjun tal-Kurdistan). B’kont meħud tal-evoluzzjoni tas-sitwazzjoni fl-Iraq matul l-implimentazzjoni ta’ dan il-mandat ġdid, il-Kap tal-Missjoni u l-biċċa l-kbira tal-persunal tiegħu għandhom imorru minn Brussell għall-Iraq u jiġu stazzjonati f'Bagdad hekk kif is-sitwazzjoni tkun tippermetti hekk.
   5.   B’kont meħud tal-iżviluppi ulterjuri fil-kondizzjonijiet tas-sigurtà fl-Iraq u tal-eżiti tal-attivitajiet tal-Missjoni fl-Iraq, il-Kunsill għandu jeżamina r-riżultati tal-mandat il-ġdid u għandu jiddeċiedi dwar il-futur tal-Missjoni wara t-30 ta' Ġunju 2012.
   6.   Għandha tiġi żviluppata, matul il-Missjoni, sħubija strateġika u teknika effettiva mal-kontrapartijiet Iraqqini, partikolarment fir-rigward tat-tfassil tal-kurrikuli matul il-fażi ta' ppjanar. L-attivitajiet tal-EUJUST LEX-IRAQ għandhom iżommu rappreżentazzjoni bbilanċjata tal-popolazzjoni Iraqqina, abbażi tal-approċċ tad-drittijiet tal-bniedem u l-ugwaljanza bejn is-sessi. Il-parteċipanti għandhom ikomplu jkunu jistgħu jattendu attivitajiet rilevanti fil-pajjiż, irrispettivament minn fejn dawn isiru. Għandha tkun ukoll meħtieġa koordinazzjoni għas-selezzjoni, l-ivvettjar, l-evalwazzjoni, is-segwitu u l-koordinazzjoni tal-persunal li jattendi għat-taħriġ bl-għan ta' approprjazzjoni kontinwata mill-Iraqqini. Għandu jkun hemm ukoll ħtieġa għal koordinazzjoni mill-qrib matul il-fażijiet tal-ippjanar u l-implimentazzjoni bejn l-EUJUST LEX-IRAQ u l-Istati Membri li jipprovdu t-taħriġ. Din għandha tinkludi l-involviment tal-missjonijiet diplomatiċi rilevanti tal-Istati Membri fl-Iraq u kollegament ma' dawk l-Istati Membri b'esperjenza attwali fl-għoti ta' taħriġ rilevanti għall-Missjoni.
   7.   L-EUJUST LEX-IRAQ għandha tkun indipendenti u distinta, iżda għandha tkun komplementari u ġġib valur miżjud għall-isforzi tal-Gvern tal-Iraq u tal-komunità internazzjonali, b'mod partikolari dawk tan-Nazzjonijiet Uniti (NU) u tal-Istati Uniti tal-Amerika. Hija għandha tiżviluppa wkoll sinerġiji ma' attivitajiet rilevanti tal-Komunità u l-Istati Membri. F'dan il-kuntest, l-EUJUST LEX-IRAQ għandha żżomm kuntatt mal-awtoritajiet Iraqqini rilevanti, u għandha tapprofondixxi l-kollaborazzjoni u tevita d-duplikazzjoni ma' atturi internazzjonali li diġà jkunu qed joperaw fil-pajjiż kif ukoll mal-Istati Membri li fil-preżent qed imexxu proġetti ta’ taħriġ fl-Iraq.
   Artikolu 3
   Struttura
   L-EUJUST LEX-IRAQ għandha jkollha l-uffiċċji tagħha fi Brussell u fl-Iraq u għandha, fil-prinċipju, tkun strutturata kif ġej:

               (a)

               il-Kap tal-Missjoni;

               (b)

               uffiċċju ta' koordinazzjoni fi Brussell;

               (c)

               uffiċċju f'Bagdad b'antenna f'Basra;

               (d)

               uffiċċju f'Erbil (Reġjun tal-Kurdistan);

               (e)

               faċilitajiet ta' taħriġ, ħarrieġa u esperti pprovduti mill-Istati Membri u kkoordinati mill-EUJUST LEX-IRAQ.

         Dawn l-elementi għandhom ikunu żviluppati fil-Kunċett tal-Operazzjonijiet (CONOPS) u fil-Pjan Operattiv (OPLAN).
   Artikolu 4
   Kmandant tal-Operazzjoni Ċivili
   1.   Id-Direttur tal-Kapaċità Ċivili tal-Ippjanar u t-Tmexxija għandu jkun il-Kmandant tal-Operazzjoni Ċivili għall-EUJUST LEX-IRAQ.
   2.   Il-Kmandant tal-Operazzjoni Ċivili, taħt il-kontroll politiku u d-direzzjoni strateġika tal-Kumitat Politiku u ta' Sigurtà (KPS) u l-awtorità ġenerali tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ), għandu jeżerċita kmand u kontroll tal-EUJUST LEX-IRAQ fil-livell strateġiku.
   3.   Il-Kmandant tal-Operazzjoni Ċivili għandu jiżgura implimentazzjoni xierqa u effettiva tad-deċiżjonijiet tal-Kunsill kif ukoll id-deċiżjonijiet tal-KPS, inkluż bil-ħruġ ta' istruzzjonijiet fil-livel strateġiku, kif meħtieġ, lill-Kap tal-Missjoni.
   4.   Il-persunal kollu sekondat għandu jibqa’ taħt il-kmand sħiħ tal-awtoritajiet nazzjonali tal-Istat mittenti jew tal-istituzzjoni tal-Unjoni. L-awtoritajiet nazzjonali għandhom jittrasferixxu l-Kontroll Operattiv (OPCON) tal-persunal, it-timijiet u l-unitajiet tagħhom lill-Kmandant tal-Operazzjoni Ċivili.
   5.   Il-Kmandant tal-Operazzjoni Ċivili għandu r-responsabbiltà ġenerali biex jiżgura li d-dmir ta' diliġenza tal-Unjoni jiġi attwat b'mod xieraq.
   Artikolu 5
   Kap tal-Missjoni
   1.   Il-Kap tal-Missjoni għandu jassumi r-responsabbiltà u jeżerċita kmand u kontroll tal-Missjoni fuq il-post.
   2.   Il-Kap tal-Missjoni għandu jeżerċita kmand u kontroll fuq il-persunal, it-timijiet u l-unitajiet minn Stati li jibagħtuhom kif assenjati mill-Kmandant tal-Operazzjoni Ċivili flimkien mar-responsabbiltà amministrattiva u loġistika inkluż fuq l-assi, ir-riżorsi u l-informazzjoni li jitpoġġew għad-dispożizzjoni tal-Missjoni.
   3.   Il-Kap tal-Missjoni għandu joħroġ istruzzjonijiet lill-persunal kollu tal-Missjoni, anke lill-uffiċċju ta' koordinazzjoni fi Brussell, lill-uffiċċji f'Erbil u f'Bagdad, u lill-antenna f'Basra, għat-tmexxija effettiva tal-EUJUST LEX-IRAQ, billi jassumi l-koordinazzjoni u l-amministrazzjoni ta' kuljum tagħha, skont l-istruzzjonijiet fil-livell strateġiku tal-Kmandant tal-Operazzjoni Ċivili.
   4.   Il-Kap tal-Missjoni għandu jkun responsabbli għall-implimentazzjoni tal-baġit tal-Missjoni. Għal dan l-għan, il-Kap tal-Missjoni għandu jiffirma kuntratt mall-Kummissjoni.
   5.   Il-Kap tal-Missjoni għandu jkun responsabbli għall-kontroll dixxiplinarju fuq il-persunal. Għall-persunal sekondat, l-azzjoni dixxiplinarja għandha tiġi eżerċitata mill-awtorità, nazzjonali jew tal-Unjoni, konċernata.
   6.   Il-Kap tal-Missjoni għandu jirrappreżenta l-EUJUST LEX-IRAQ u għandu jiżgura viżibbiltà adatta tal-Missjoni.
   Artikolu 6
   Persunal
   1.   In-numri u l-kompetenzi tal-persunal tal-EUJUST LEX-IRAQ għandhom ikunu konsistenti mal-mandat tal-Missjoni stabbilit fl-Artikolu 2 u mal-istruttura stabbilita fl-Artikolu 3.
   2.   L-EUJUST LEX-IRAQ għandha tikkonsisti primarjament minn persunal issekondat mill-Istati Membri jew l-istituzzjonijiet tal-Unjoni.
   3.   Kull Stat Membru jew istituzzjoni tal-UE għandha terfa’ l-ispejjeż ta’ kwalunkwe persunal issekondat minnha, inkluż l-ispejjeż tal-ivvjaġġar lejn u mill-post tal-iskjerament, is-salarji, il-kopertura medika u l-allowances, minbarra allowances per diem applikabbli kif ukoll allowances għat-tbatija u għar-riskju.
   4.   Persunal internazzjonali u persunal lokali jista' wkoll jiġi reklutat mill-EUJUST LEX-IRAQ, kif meħtieġ, fuq bażi kuntrattwali, jekk il-funzjonijiet meħtieġa ma jkunux ipprovduti mill-persunal issekondat mill-Istati Membri.
   5.   Il-persunal kollu għandu jwettaq id-doveri tiegħu u jaġixxi fl-interess tal-Missjoni. Il-persunal kollu għandu jirrispetta l-prinċipji tas-sigurtà u l-istandards minimi stabbiliti mid-Deċiżjoni tal-Kunsill 2001/264/KE tad-19 ta' Marzu 2001 li tadotta r-regolamenti ta' sigurtà tal-Kunsill (2).
   Artikolu 7
   Status tal-persunal
   1.   Fejn meħtieġ, l-istatus tal-persunal tal-EUJUST LEX-IRAQ, inklużi fejn adatt il-privileġġi, l-immunitajiet u garanziji ulterjuri meħtieġa għall-ikkompletar u l-funzjonament bla xkiel tal-EUJUST LEX-IRAQ għandhom jiġu maqbula skont il-proċedura stabbilita fl-Artikolu 37 tat-Trattat dwar l-Unjoni Ewropea.
   2.   L-Istat jew l-istituzzjoni tal-Union li jkunu ssekondaw membru tal-persunal għandhom ikunu responsabbli sabiex iwieġbu għal kwalunkwe pretensjoni marbuta mas-sekondar, minn jew dwar il-membru tal-persunal. L-Istat jew l-istituzzjoni tal-Union in kwistjoni għandhom ikunu responsabbli biex tinbeda kwalunkwe azzjoni kontra l-persuna ssekondata.
   Artikolu 8
   Linja ta' Kmand
   1.   L-EUJUST LEX-IRAQ għandha jkollha linja ta' kmand unifikata, bħala operazzjoni ta' maniġġar tal-kriżijiet.
   2.   Taħt ir-responsabbiltà tal-Kunsill u tar-RGħ, il-KPS għandu jeżerċita l-kontroll politiku u d-direzzjoni strateġika tal-EUJUST LEX-IRAQ.
   3.   Il-Kmandant tal-Operazzjoni Ċivili, taħt il-kontroll politiku u d-direzzjoni strateġika tal-KPS u l-awtorità ġenerali tar-RGħ, huwa l-kmandant tal-EUJUST LEX-IRAQ fil-livell strateġiku u, bħala tali, għandu joħroġ istruzzjonijiet lill-Kap tal-Missjoni u jipprovdilu konsulenza u appoġġ tekniku.
   4.   Il-Kmandant tal-Operazzjoni Ċivili għandu jirrapporta lill-Kunsill permezz tar-RGħ.
   5.   Il-Kap tal-Missjoni għandu jeżerċita kmand u kontroll tal-EUJUST LEX-IRAQ fuq il-post u għandu jkun direttament responsabbli lejn il-Kmandant tal-Operazzjoni Ċivili.
   Artikolu 9
   Kontroll politiku u direzzjoni strateġika
   1.   Il-KPS għandu jeżerċita, taħt ir-responsabbiltà tal-Kunsill u tar-RGħ, il-kontroll politiku u d-direzzjoni strateġika tal-Missjoni. Il-Kunsill b'dan jawtorizza lill-KPS biex jieħu d-deċiżjonijiet rilevanti għal dan l-għan, skont it-tielet paragrafu tal-Artikolu 38 tat-Trattat dwar l-Unjoni Ewropea.
   2.   Din l-awtorizzazzjoni għandha tinkludi s-setgħat li jiġu emandati l-CONOPS u l-OPLAN. Għandha tinkludi wkoll is-setgħat li jittieħdu deċiżjonijiet li jirrigwardaw il-ħatra tal-Kap tal-Missjoni. Is-setgħat ta' teħid ta' deċiżjonijiet fir-rigward tal-objettivi u t-tmiem tal-Missjoni għandhom jibqgħu f'idejn il-Kunsill.
   3.   Il-KPS għandu jirrapporta lill-Kunsill f'intervalli regolari.
   4.   Il-KPS għandu jirċievi fuq bażi regolari, u kif meħtieġ, rapporti mill-Kmandant tal-Operazzjoni Ċivili u l-Kap tal-Missjoni dwar kwistjonijiet fl-oqsma ta' responsabbiltà tagħhom.
   Artikolu 10
   Sigurtà
   1.   Il-Kmandant tal-Operazzjoni Ċivili għandu jidderieġi l-ippjanar tal-miżuri ta' sigurtà tal-Kap tal-Missjoni u jiżgura l-implimentazzjoni adatta u effettiva tagħhom għall-EUJUST LEX-IRAQ skont l-Artikoli 4 u 8 u f'koordinazzjoni mal-Uffiċċju ta' Sigurtà tal-Kunsill.
   2.   Il-Kap tal-Missjoni għandu jkun responsabbli mis-sigurtà tal-Missjoni u sabiex jiżgura konformità ma' rekwiżiti minimi ta' sigurtà applikabbli għall-Missjoni, skont il-politika tal-Unjoni Ewropea dwar is-sigurtà tal-persunal skjerat barra l-Unjoni f'kapaċità operattiva taħt it-Titolu V tat-Trattat dwar l-Unjoni Ewropea u d-dokumenti ta' sostenn tiegħu.
   3.   Għall-elementi tal-Missjoni li għandhom jitwettqu fl-Istati Membri, l-Istat Membru ospitanti għandu jieħu l-miżuri kollha meħtieġa u xierqa sabiex jiżgura s-sigurtà tal-parteċipanti u tal-ħarrieġa fit-territorju tiegħu.
   4.   Għall-uffiċċju ta' koordinazzjoni fi Brussell, il-miżuri meħtieġa u adatti għandhom ikunu organizzati mill-Uffiċċju ta' Sigurtà tas-Segretarjat Ġenerali tal-Kunsill (SĠK) f'kollaborazzjoni mal-awtoritajiet tal-Istat Membru ospitanti.
   5.   Jekk it-taħriġ iseħħ fi Stat terz, l-Unjoni, bl-involviment tal-Istati Membri kkonċernati, għandha titlob lill-awtoritajiet tal-Istat terz biex jagħmlu l-arranġementi adatti rigward is-sigurtà tal-parteċipanti u tal-ħarrieġa jew l-esperti fit-territorju tiegħu.
   6.   L-EUJUST LEX-IRAQ għandha jkollha Uffiċjal tas-Sigurtà għall-Missjoni li jirrapporta lill-Kap tal-Missjoni.
   7.   Il-Kap tal-Missjoni għandu jikkonsulta mal-KPS dwar kwistjonijiet ta' sigurtà li jaffettwaw l-iskjerament tal-Missjoni kif immexxi mir-RGħ.
   8.   Il-membri, il-ħarrieġa u l-esperti tal-EUJUST LEX-IRAQ għandhom jieħdu taħriġ obbligatorju fis-sigurtà organizzat mill-Uffiċċju tas-Sigurtà tas-SĠK u, meta jkun adatt, jagħmlu eżamijiet mediċi qabel kwalunkwe skjerament jew ivvjaġġar lejn l-Iraq.
   9.   L-Istati Membri għandhom jistinkaw biex jipprovdu lill-EUJUST LEX-IRAQ, b'mod partikolari l-uffiċċji fl-Iraq, il-persunal, il-ħarrieġa u l-esperti li jivvjaġġaw lejn l-Iraq u fl-Iraq, b'akkomodazzjoni sikura, korazza tal-persuna u protezzjoni stretta u rekwiżiti oħra tas-sigurtà, kif adatt, fl-Iraq. Għal dan l-għan, il-Kap tal-Missjoni jista' jikkonkludi arranġamenti xierqa mal-Istati Membri, jew ma' awtoritajiet lokali skont il-ħtieġa.
   Artikolu 11
   Arranġamenti finanzjarji
   1.   L-ammont ta' referenza finanzjarja maħsub biex ikopri l-infiq relatat mal-Missjoni bejn l-1 ta' Lulju 2010 u t-30 ta' Ġunju 2011 għandu jkun ta' EUR 17 500 000.
   2.   L-ammont ta' referenza finanzjarja għall-perijodi sussegwenti għandu jiġi deċiż mill-Kunsill.
   3.   L-infiq kollu għandu jiġi amministrata skont il-proċeduri u r-regoli applikabbli għall-baġit ġenerali tal-Unjoni Ewropea.
   4.   Minħabba s-sitwazzjoni partikolari ta' sigurtà fl-Iraq, is-servizzi f'Bagdad u f'Basra għandhom ikunu pprovduti permezz tal-kuntratti li għamlu r-Renju Unit, Stati Membri oħra fejn adatt jew permezz ta' arranġamenti konklużi bejn l-awtoritajiet Iraqqini u l-kumpanniji li jipprovdu dawn is-servizzi u joħorġu fatturi għalihom. Il-baġit tal-EUJUST LEX-IRAQ għandu jkopri dan l-infiq. Ir-Renju Unit jew kwalunkwe Stat Membru ieħor ikkonċernat, b'konsultazzjoni mal-Kap tal-Missjoni, għandu jirrapporta lill-Kunsill b'informazzjoni adegwata dwar dan l-infiq.
   5.   Il-Kap tal-Missjoni għandu jirrapporta b'mod sħiħ lil, u jkun issorveljat mill-Kummissjoni dwar l-attivitajiet imwettqa fil-qafas tal-kuntratt tiegħu.
   6.   L-arranġamenti finanzjarji għandhom jirrispettaw ir-rekwiżiti operattivi tal-EUJUST LEX-IRAQ, inkluża l-kompatibbiltà tat-tagħmir.
   7.   L-infiq għandu jkun eliġibbli sa mid-data tad-dħul fis-seħħ ta' din id-Deċiżjoni.
   8.   It-tagħmir u l-provvisti għall-Uffiċju ta' Koordinazzjoni fi Brussell għandhom jinxtraw u jinkrew f'isem l-Unjoni.
   Artikolu 12
   Parteċipazzjoni ta' Stati terzi
   1.   Mingħajr preġudizzju għall-awtonomija fit-teħid tad-deċiżjonijiet tal-Unjoni u għall-qafas istituzzjonali uniku tagħha, l-Istati kandidati u Stati terzi oħrajn jistgħu jiġu mistiedna sabiex jikkontribwixxu għall-EUJUST LEX-IRAQ fuq il-bażi li huma jsostnu l-ispejjeż sabiex jibagħtu lill-esperti tal-pulizija u/jew il-persunal ċivili ssekondat minnhom, inklużi s-salarji, l-allowances, il-kopertura medika, l-assigurazzjoni għal riskju għoli u l-ispejjeż tal-ivvjaġġar lejn u mill-Iraq, u jikkontribwixxu għall-ispejjeż tat-tmexxija tal-EUJUST LEX-IRAQ kif adatt.
   2.   Il-Kunsill hawnhekk jawtorizza lill-KPS biex jieħu d-deċiżjonijiet rilevanti dwar l-aċċettazzjoni tal-kontributi proposti.
   3.   L-Istati terzi li jikkontribwixxu lill-EUJUST LEX-IRAQ għandu jkollhom l-istess drittijiet u obbligi f'termini tal-amministrazzjoni ta' kuljum tal-Missjoni bħall-Istati Membri li jieħdu sehem fl-Missjoni.
   4.   Il-KPS għandhu jieħu azzjoni adatta fir-rigward ta' arranġamenti ta' parteċipazzjoni u għandu, jekk meħtieġ, jippreżenta proposta lill-Kunsill, inkluż dwar il-possibbiltà ta' parteċipazzjoni finanzjarja jew kontributi mhux finanzjarji minn Stati terzi.
   5.   Arranġamenti dettaljati rigward il-parteċipazzjoni ta' Stati terzi għandhom ikunu s-suġġett ta' ftehimiet skont l-Artikolu 37 tat-Trattat dwar l-Unjoni Ewropea u arranġamenti tekniċi addizzjonali kif meħtieġ. Meta l-Unjoni u Stat terz jkunu kkonkludew ftehim li jistabbilixxi qafas għall-parteċipazzjoni ta’ dak l-Istat terz fl-operazzjonijiet tal-UE ta’ maniġġar tal-kriżijiet, id-disposizzjonijiet ta’ tali ftehim għandhom japplikaw fil-kuntest ta’ din il-Missjoni.
   Artikolu 13
   Koordinazzjoni
   1.   Mingħajr preġudizzju għal-linja ta' kmand, il-Kap tal-Missjoni għandu jaġixxi f'koordinazzjoni mill-qrib mad-delegazzjoni tal-UE fl-Iraq sabiex jiżgura l-konsistenza tal-azzjoni tal-Unjoni b'appoġġ għall-Iraq.
   2.   Il-Kap tal-Missjoni għandu jikkoordina mill-qrib mal-Kapijiet tal-Missjonijiet l-oħra tal-UE.
   3.   Il-Kap tal-Missjoni għandu jikkoopera ma’ atturi internazzjonali l-oħra preżenti fil-pajjiż, partikolarment in-NU.
   Artikolu 14
   Rilaxx ta' informazzjoni klassifikata
   Ir-RGħ huwa awtorizzat li jirrilaxxa lill-Istat ospitanti u lin-NU, kif adatt u skont il-ħtiġijiet operattivi tal-Missjoni, informazzjoni u dokumenti klassifikati tal-UE sal-livell “RESTREINT UE” maħluqa għall-għanijiet tal-Missjoni, skont ir-regolamenti ta' sigurtà tal-Kunsill. Għal dan l-għan għandhom jitfasslu arranġamenti lokali.
   Ir-RGħ għandu jkun awtorizzat jirrilaxxa lil Stati terzi assoċjati ma' din id-Deċiżjoni, dokumenti mhux klassifikati tal-Unjoni relatati mad-deliberazzjonijiet tal-Kunsill fir-rigward tal-Missjoni koperta mill-obbligu ta' segretezza professjonali skont l-Artikolu 6(1) tar-Regoli ta' Proċedura tal-Kunsill (3).
   Artikolu 15
   Għassa
   Il-Kapaċità tal-Għassa għandha tiġi attivata għall-EUJUST LEX-IRAQ.
   Artikolu 16
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.
   Għandha tapplika mill-1 ta' Lulju 2010 sat-30 ta' Ġunju 2012.

      Magħmul fil-Luxembourgu, l-14 ta’ Ġunju 2010.

            Għall-Kunsill

            Il-President

         C. ASHTON

      (1)  ĠU L 62, 9.3.2005, p. 37.

      (2)  ĠU L 101, 11.4.2001, p. 1.

      (3)  Deċiżjoni tal-Kunsill 2009/937/UE tal-1 ta' Diċembru 2009 li tadotta r-Regoli ta' Proċedura tal-Kunsill (ĠU L 325, 11.12.2009, p. 35).


title: 2009/173/KE: Deċiżjoni tal-Kunsill tal- 5 ta’ Ġunju 2007 dwar l-iffirmar u l-applikazzjoni provviżorja ta’ Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda u r-Repubblika tal-Ażerbajġan min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea

text:
               6.3.2009

               MT

               Il-Ġurnal Uffiċjali tal-Unjoni Ewropea

               L 62/7

         DEĊIŻJONI TAL-KUNSILL
   tal-5 ta’ Ġunju 2007
   dwar l-iffirmar u l-applikazzjoni provviżorja ta’ Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda u r-Repubblika tal-Ażerbajġan min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea
   (2009/173/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 44(2), it-tielet sentenza tal-Artikolu 47(2), u l-Artikoli 55, 57(2), 71, 80(2), 93, 94, 133 u 181a, flimkien mal-ewwel subparagrafu tal-Artikolu 300(2) tiegħu,
   Wara li kkunsidra t-Trattat ta’ Adeżjoni tar-Repubblika tal-Bulgarija u tar-Rumanija, u b’mod partikolari l-Artikolu 4(3) tiegħu,
   Wara li kkunsidraw l-Att ta’ Adeżjoni tal-Bulgarija u tar-Rumanija, u b’mod partikolari l-Artikolu 6(2) tiegħu,
   Wara li kkunsidra l-proposta tal-Kummissjoni,
   Billi:

               (1)

               Fit-23 ta’Ottubru 2006, il-Kunsill, f’isem il-Komunità u l-Istati Membri tagħha awtorizza lill-Kummissjoni, biex tinnegozja Protokoll għall-Ftehim ta’ Sħubija u Kooperazzjoni mar-Repubblika tal-Ażerbajġan bejn il-Komunitajiet Ewropej u l-Istati Membri tagħhom, minn naħa waħda u r-Repubblika tal-Ażerbajġan min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea.

               (2)

               Suġġett għall-konklużjoni possibbli tiegħu f’data aktar tard, il-Protokoll għandu jiġi ffirmat f’isem il-Komunitajiet Ewropej u l-Istati Membri tagħha.

               (3)

               Il-Protokoll għandu jiġi applikat b’ mod provviżorju sa mill-1 ta’ Jannar 2007, sakemm jintemmu l-proċeduri rilevanti għall-konklużjoni formali tiegħu,

         IDDEĊIEDA KIF ĠEJ:
   Artikolu 1
   Il-President tal-Kunsill hu b’dan awtorizzat li jaħtar il-persuna/i bis-setgħa li tiffirma/jiffirmaw, f’isem il-Komunità u l-Istati Membri tagħha, il-Protokoll għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, minn naħa waħda, u r-Repubblika tal-Ażerbajġan min-naħa l-oħra, biex titqies l-adeżjoni tar-Repubblika tal-Bulgarija u tar-Rumanija mal-Unjoni Ewropea, bil-possibbiltà li jkun konkluż fi stadju ulterjuri.
   It-test tal-Protokoll huwa mehmuż ma’ din id-Deċiżjoni (1).
   Artikolu 2
   Sakemm jidħol fis-seħħ, il-Protokoll għandu jiġi applikat fuq bażi proviżorja mill-1 ta’ Jannar 2007.

      Magħmula fil-Lussemburgu, 5 ta’ Ġunju 2007.

            Għall-Kunsill

            Il-President

         P. STEINBRÜCK

      (1)  Ara paġna 9 ta’ dan il-Ġurnal Uffiċjali.
    ---documentbreak---

               6.3.2009

               MT

               Il-Ġurnal Uffiċjali tal-Unjoni Ewropea

               L 62/9

         PROTOKOLL
   għall-Ftehim ta’ Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa waħda, u r-Repubblika tal-Ażerbajġan, min-naħa l-oħra, Sabiex Jittieħed Kont ta’ l-adeżjoni tar-Repubblika tal-Bulgarija u tar-Rumanija ma’ l-FSK.
   IR-RENJU TAL-BELĠJU,
   IR-REPUBBLIKA TAL-BULGARIJA,
   IR-REPUBBLIKA ĊEKA,
   IR-RENJU TAD-DANIMARKA,
   R-REPUBBLIKA FEDERALI TAL-ĠERMANJA,
   IR-REPUBBLIKA TA’ L-ESTONJA,
   IR-REPUBBLIKA ELLENIKA,
   IR-RENJU TA’ SPANJA,
   IR-REPUBBLIKA FRANĊIŻA,
   L-IRLANDA,
   IR-REPUBBLIKA TALJANA,
   IR-REPUBBLIKA TA’ ĊIPRU,
   IR-REPUBBLIKA TAL-LATVJA,
   IR-REPUBBLIKA TAL-LITWANJA,
   IL-GRAN DUKAT TAL-LUSSEMBURGU,
   IR-REPUBBLIKA TA’ L-UNGERIJA,
   IR-REPUBBLIKA TA’ MALTA,
   IR-RENJU TA’ L-OLANDA,
   IR-REPUBBLIKA TA’ L-AWSTRIJA,
   IR-REPUBBLIKA TAL-POLONJA,
   IR-REPUBBLIKA PORTUGIŻA,
   IR-RUMANIJA,
   IR-REPUBBLIKA TA’ L-ISLOVENJA,
   IR-REPUBBLIKA SLOVAKKA,
   IR-REPUBBLIKA TAL-FINLANDJA,
   IR-RENJU TA’ L-ISVEZJA,
   IR-RENJU UNIT TAL-GRAN BRETTANJA U L-IRLANDA TA’ FUQ
   minn hawn ‘il quddiem imsejħa “l-Istati Membri”, irrappreżentati mill-Kunsill ta’ l-Unjoni Ewropea, u
   IL-KOMUNITÀ EWROPEA U L-KOMUNITÀ EWROPEA TA’ L-ENERĠIJA ATOMIKA,
   minn hawn ‘il quddiem imsejħa “il-Komunitajiet” rappreżentati mill-Kunsill ta’ l-Unjoni Ewropea u mill-Kummissjoni Ewropea,
   min-naħa waħda, u r-
   REPUBBLIKA TAL-AŻERBAJĠAN
   min-naħa l oħra,
   minn hawn ‘il quddiem imsejħa l-“Partijiet” għall-għanijiet ta’ dan il-Protokoll,
   WARA LI KKUNSIDRAW id-dispożizzjonijiet tat-Trattat bejn ir-Renju tal-Belġju, ir-Repubblika Ċeka, ir-Renju tad-Danimarka, ir-Repubblika Federali tal-Ġermanja, ir-Repubblika ta’ l-Estonja, ir-Repubblika Ellenika, ir-Renju ta’ Spanja, ir-Repubblika Franċiza, l-Irlanda, ir-Repubblika Taljana, ir-Repubblika ta’ Ċipru, ir-Repubblika tal-Latvja, ir-Repubblika tal-Litwanja, il-Gran Dukat tal-Lussemburgu, ir-Repubblika ta’ l-Ungerija, ir-Repubblika ta’ Malta, ir-Renju ta’ l-Olanda, ir-Repubblika ta’ l-Awstrija, ir-Repubblika tal-Polonja, ir-Repubblika Portugiża, ir-Repubblika tas-Slovenja, ir-Repubblika Slovakka, ir-Repubblika tal-Finlandja, ir-Renju ta’ l-Iżvezja, ir-Renju Unit tal-Gran Brittanja u l-Irlanda ta’ Fuq (Stati Membri ta’ l-Unjoni Ewropea), u bejn ir-Repubblika tal-Bulgarija u r-Rumanija, dwar l-adeżjoni tar-Repubblika tal-Bulgarija u r-Rumanija ma’ l-Unjoni Ewropea, li ġie ffirmat fil-Lussemburgu fil-25 ta’ April 2005 u li ser jidħol fis-seħħ fl-1 ta’ Jannar 2007,
   WARA LI KKUNSIDRAW is-sitwazzjoni ġdida fir-relazzjonijiet bejn ir-Repubblika tal-Ażerbajġan u l-Unjoni Ewropea li joħorġu mill-adeżjoni fl-UE ta’ żewġ Stati Membri ġodda, li tiftaħ opportunitajiet u li ġġib magħha sfidi għall-kooperazzjoni bejn ir-Repubblika tal-Ażerbajġan u l-Unjoni Ewropea,
   FILWAQT LI JQISU x-xewqa tal-Partijiet li jiżguraw il-ksib u t-twettiq ta’ l-għanijiet u l-prinċipji tal-FSK;
   FTIEHMU KIF ĠEJ:
   Artikolu 1
   Ir-Repubblika tal-Bulgarija u r-Rumanija għandhom ikunu Partijiet għall-Ftehim ta’ Patenarjat u Kooperazzjoni li jistabbilixxi Sħubija bejn il-Komunitajiet Ewropej u l-Istati Membri tagħhom, min-naħa waħda, u r-Repubblika tal-Ażerbajġan, min-naħa l-oħra, iffirmat fil-Lussemburgu fit-22 ta’ April 1996 u li daħal fis-seħħ fl-1 ta’ Lulju 1999 (minn hawn ‘il-quddiem “il-Ftehim”), u għandhom jadottaw u jieħdu nota tat-testi tal-Ftehim, u tad-Dikjarazzjonijiet Konġunti, Bdil ta’ Ittri u Dikjarazzjonijiet mir-Repubblika tal-Ażerbajġan annessi ma’ l-Att Finali ffirmat fl-istess data u l-Protokoll ta’ Ftehim tat-18 ta’ Mejju 2004.
   Artikolu 2
   Dan il-Protokoll għandu jifforma parti integrali mill-Ftehim.
   Artikolu 3
   1.   Dan il-Protokoll għandu jkun approvat mill-Komunitajiet, mill-Kunsill ta’ l-Unjoni Ewropea f’isem l-Istati Membri, u mir-Repubblika tal-Ażerbajġan skond il-proċeduri tagħhom stess.
   2.   Il-Partijiet għandhom jinnotifikaw lil xulxin bit-twettiq tal-proċeduri msemmija fil-paragrafu preċedenti. L-istrumenti ta’ approvazzjoni għandhom jiġu ddepożitati fis-Segretarjat Ġenerali tal-Kunsill ta’ l-Unjoni Ewropea.
   Artikolu 4
   1.   Dan il-Protokoll jidħol fis-seħħ fl-ewwel jum ta’ l-ewwel xahar wara d-data tad-depożitu ta’ l-aħħar strument ta’ approvazzjoni.
   2.   Dan il-Protokoll għandu japplika temporanjament b’effett mill-1 ta’ Jannar 2007, sakemm tasal id-data li jidħol fis-seħħ,
   Artikolu 5
   1.   It-testi tal-Ftehim, l-Att finali u d-dokumenti kollha annessi miegħu, u l-Protokoll għall-Ftehim tat-18 ta’ Mejju 2004, huma mfassla bil-lingwi Bulgari u Rumeni.
   2.   Dawn jinsabu annessi ma’ dan il-Protokoll u huma awtentiċi daqs it-testi fil-lingwi l-oħra li fihom huma mfassla l-Ftehim, l-Att Finali u d-dokumenti annessi miegħu, kif ukoll il-Protokoll mal-Ftehim tat-18 ta’ Mejju 2004.
   Artikolu 6
   Dan il-Ftehim huwa miktub b’żewġ kopji fil-lingwa Bulgara, Ċeka, Daniża, Olandiża, Ingliża, Estonjana, Finlandiża, Franċiża, Ġermaniża, Griega, Ungeriża, Taljana, Latvjana, Litwana, Maltija, Pollakka, Portugiża, Rumena, Slovakka, Slovena, Spanjola, Żvediża u Ażerbajġan, b’kull wieħed minn dawn it-testi ugwalment awtentiku.

      Съставено в Брюксел на девети декември две хиляди и осма година.
      Hecho en Bruselas, el nueve de diciembre de dos mil ocho.
      V Bruselu dne devátého prosince dva tisíce osm.
      Udfærdiget i Bruxelles den niende december to tusind og otte.
      Geschehen zu Brüssel am neunten Dezember zweitausendacht.
      Kahe tuhande kaheksanda aasta detsembrikuu üheksandal päeval Brüsselis.
      'Εγινε στις Βρυξέλλες, στις εννέα Δεκεμβρίου δύο χιλιάδες οκτώ.
      Done at Brussels on the ninth day of December in the year two thousand and eight.
      Fait à Bruxelles, le neuf décembre deux mille huit.
      Fatto a Bruxelles, addì nove dicembre duemilaotto.
      Briselē, divtūkstoš astotā gada devītajā decembrī.
      Priimta du tūkstančiai aštuntų metų gruodžio devintą dieną Briuselyje.
      Kelt Brüsszelben, a kétezer-nyolcadik év december havának kilencedik napján.
      Magħmul fi Brussell, fid-disa jum ta' Diċembru tas-sena elfejn u tmienja.
      Gedaan te Brussel, de negende december tweeduizend acht.
      Sporządzono w Brukseli, dnia dziewiątego grudnia roku dwa tysiące ósmego.
      Feito em Bruxelas, em nove de Dezembro de dois mil e oito.
      Adoptat la Bruxelles la nouă decembrie două mii opt.
      V Bruseli deviateho decembra dvetisícosem.
      V Bruslju, dne devetega decembra leta dva tisoč osem.
      Tehty Brysselissä yhdeksäntenä päivänä joulukuuta vuonna kaksituhattakahdeksan.
      Som skedde i Bryssel den nionde december tjugohundraåtta.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Република Азербайджан
         Por la República de Azerbaiyán
         Za Ázerbájdžánskou republiku
         For Republikken Aserbajdsjan
         Für die Republik Aserbaidschan
         Aserbaidžaani Vabariigi nimel
         Για τη Δημοκρατία του Αζερμπαϊτζάν
         For the Republic of Azerbaijan
         Pour la République d'Azerbaïdjan
         Per la Repubblica dell'Azerbaigian
         Azerbaidžānas Republikas vārdā
         AzerbaidÞano Respublikos vardu
         Azerbajdzsán részéről
         Għar-Repubblika ta' l-Ażerbajġan
         Voor de Republiek Azerbeidzjan
         W imieniu Republiki Azerbejdżanu
         Pela República do Azerbaijão
         Pentru Republica Azerbaidjan
         Za Azerbajdžanskú republiku
         Za Azerbajdžansko republiko
         Azerbaidžanin tasavallan puolesta
         På Republiken Azerbajdzjans vägnar


title: Id-Deċiżjoni tal-Kunsill tat-8 ta' Mejju 2000 dwar l-approvazzjoni, f'isem il-Komunità, ta' l-Anness il-ġdid l-Anness V tal-Konvenzjoni dwar il-Protezzjoni ta' l-Ambjent tal-Baħar fil-Grigal ta' l-Atlantiku rigward il-protezzjoni u l-konservazzjoni ta' l-ekosistemi u d-diversità bijoloġika taż-żona marittima u l-Appendiċi 3 korrispondenti.

text:
Avviż Legali Importanti

|

32000D0340

Official Journal L 118 , 08/05/2000 P. 0044 - 0047

		Id-Deċiżjoni tal-Kunsilltat-8 ta' Mejju 2000dwar l-approvazzjoni, f'isem il-Komunità, ta' l-Anness il-ġdid l-Anness V tal-Konvenzjoni dwar il-Protezzjoni ta' l-Ambjent tal-Baħar fil-Grigal ta' l-Atlantiku rigward il-protezzjoni u l-konservazzjoni ta' l-ekosistemi u d-diversità bijoloġika taż-żona marittima u l-Appendiċi 3 korrispondenti.(2000/340/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 175(1) flimkien ma' l-ewwel sentenza ta' l-Artikolu 300(2) u l-ewwel subparagrafu ta' l-Artikolu 300(3) tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) Il-Komunità hija Parti Kontraenti tal-Konvenzjoni dwar il-Protezzjoni ta' l-Ambjent tal-Baħar fil-Grigal ta' l-Atlantiku (Konvenzjoni OSPAR) skond id-Deċiżjoni Nru. 98/249/KE [3].(2) L-għan tal-Konvenzjoni OSPAR huwa li jkun hawn prevenzjoni u eliminazzjoni tat-tniġġis u li tkun protetta ż-żona marittima mill-effetti perikolużi ta' l-attivitajiet tal-bniedem; hija daħlet fis-seħħ fil-25 ta' Marzu 1998.(3) Il-korp eżekuttiv tal-Konvenzjoni OSPAR (Il-Kummissjoni OSPAR) jista' jadotta emendi għall-Konvenzjoni, inkluż l-Annessi u Appendiċi ġodda; huwa adotta l-Anness ġdid li huwa l-Anness V dwar il-protezzjoni u l-konservazzjoni ta' l-ekosistemi u d-diversità bijoloġika taż--żona marittima, l-Appendiċi Nru. 3 li joħroġ minnu, u Ftehim dwar it-tifsira ta' ċerti konċetti fl-Anness V.(4) Il-preservazzjoni, il-protezzjoni u t-titjib fil-kwalità ta' l-ambjent, inkluż il-konservazzjoni tal-habitats naturali u tal-flora u fawna salvaġġa u l-protezzjoni tal-biodiversità huma għan essenzali ta' benefiċċju ġenerali li l-Komunità qegħda ssegwi skond kif previst fl-Artikolu Nru. 174 tat-Trattat; l-Anness il-ġdid tal-Konvenzjoni OSPAR jista' jgħin biex jintlaħaq dak il-għan.(5) Il-Komunità adottat miżuri fil-qasam kopert mill-Anness V; għandha tidħol f'impenni internazzjonali f'dan il-qasam.(6) L-għanijiet ta' l-Anness V jikkompletaw l-għanijiet tad-Direttiva tal-Kunsill Nru.79/409/KEE tat-2 ta' April 1979 dwar il-konservazzjoni ta' l-għasafar tal-kaċċa [4] u tad-Direttiva tal-Kunsill Nru. 92/43/KEE tal-21 ta' Mejju 1992 dwar il-konservazzjoni tal-habitats naturali u tal-fawna u flora salvaġġa [5]; dawk id-Direttivi diġa' jipprovdu qafas Komunitarju għall-protezzjoni tal-habitats u l-ispeċi fiż-żona ġeografika fejn japplikaw; l-adozzjoni ta' l-Anness V mill-Komunità ma tippreġudikax l-implimentazzjoni ta' dawk id-Direttivi.(7) Il-Kummissjoni ħadet sehem biex ikun negozjat l-Anness V, skond il-konklużjonijiet tal-Kunsill dwar id-direttivi għan-negozjati tal-Konvenzjoni dwar il-protezzjoni ta' l-ambjent tal-baħar fil-Grigal ta' l-Atlantiku.(8) Il-Komunità għandha tapprova l-Anness V tal-Konvenzjoni dwar il-Protezzjoni ta' l-Ambjent tal-Baħar fil-Grigal ta' l-Atlantiku (inkluż l-Appendiċi 3 korrispondenti),IDDEĊIEDA DAN LI ĠEJ:Artikolu Uniku1. L-Anness V tal-Konvenzjoni dwar il-Protezzjoni ta' l-Ambjent tal-Baħar fil-Grigal ta' l-Atlantiku (inkluż l-Appendiċi 3 korrispondenti) huwa hawnhekk approvat f'isem il-Komunità.It-test ta' l-imsemmi l-Anness V huwa anness ma' din id-Deċiżjoni.2. Il-Kummissjoni hija awtorizzata biex tavża lill-Kummissjoni OSPAR bl-approvazzjoni msemmija fil-paragrafu 1.Magħmula fi Brussel, fit-8 ta' Mejju 2000.F'isem il-KunsillIl-PresidentE. Ferro Rodrigues[1] ĠU C 158, 04.06.99, p. 1.[2] Opinjoni mogħtija fis-27 ta' Ottubru 1999 (għadha mhix pubblikata fil-Ġurnal Uffiċjali).[3] ĠU L 104, 03.04.98, p. 1.[4] ĠU L 103, tal-25.4.1979, p. 1. Id-Direttiva kif l-aħħar emendata mid-Direttiva Nru. 97/49/KE (ĠU L 223, tat-13.8.1997, p. 9).[5] ĠU L 206, tat-22.7.1992, pġ 7. Id-Direttiva kif l-aħħar emendata mid-Direttiva Nru. 97/62/KE (ĠU L 305, tat-8.11.1997, p. 42).--------------------------------------------------